Document ID: 32006R1745

32006R1745
L 329/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1745/2006 НА КОМИСИЯТА
от 24 ноември 2006 година
за изменение на Регламент (ЕО) № 936/97 относно откриването и управлението на тарифни квоти за първокачествено прясно, охладено и замразено говеждо месо и замразено биволско месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1254/1999 на Съвета от 17 май 1999 г. относно общата организация на пазара на говеждо и телешко месо (1), и по-специално член 32, параграф 1, първа алинея от него,
като има предвид, че:
(1)
В Регламент (ЕО) № 936/97на Комисията (2) се предвиждат мерки за отварянето и дългогодишното управление на редица квоти за висококачествено говеждо месо.
(2)
Подборът за тези квоти е предмет на условията, посочени в Регламент (ЕО) № 936/97. По-специално в член 2, букви a), в) и г) от посочения регламент са утвърдени определенията за висококачествено говеждо месо, внасяно съответно от Аржентина, Уругвай и Бразилия. С цел придържане към параметри, които могат да се проверяват и ревизират, след влизане в сила на Регламент (ЕО) № 1532/2006 на Съвета от 12 октомври 2006 г. относно условията за някои квоти за внос на висококачествено говеждо месо (3), тези определения следва да бъдат изменени и да се позовават съответно на официалните категории, дефинирани от компетентните органи на всяка една от тези страни в деня на влизане в сила на настоящия регламент.
(3)
Наред с това е целесъобразно да се посочи, че разпоредбите на член 13 от Регламент (ЕО) № 1760/2000 на Европейския парламент и на Съвета (4) за създаване на система за идентификация и регистрация на едрия рогат добитък и относно етикетирането на говеждото месо и продукти от говеждо месо, следва да бъдат приложими и по отношение на вноса на висококачественото говеждо месо, посочен в член 2, букви a), в) и г) от Регламент (ЕО) № 936/97.
(4)
Регламент (ЕО) № 936/97 следва да бъде изменен съответно.
(5)
Мерките, предвидени в настоящия регламент, са в съответствие със становището на Управителния комитет по говеждото и телешкото месо,
ПРИЕ НАСТОЯЩИЯ РЕГЛАМЕНТ:
Член 1
В член 2 от Регламент (ЕО) № 936/97 се внасят следните изменения:
1.
буква a) се заменя със следния текст:
„a)
28 000 тона обезкостено говеждо месо, класифицирано в кодове по КН 0201 30 00 и 0206 10 95 и съответстващо на следното определение:
„Подбрани изрезки от говеждо месо, получено от млади бикове, млади волове или юници, които след отбиването им са били хранени изключително чрез водене на паша по пасища. Труповете на младите бикове се класифицират като „JJ“, „J“, „U“ или „U2“, труповете на младите волове или юници се класифицират като „AA“, „A“, или „B“ в съответствие с официалната класификация на говеждото месо, създадена от Секретариата за земеделие, животновъдство, риболов и прехрана на Аржентина (Secretaría de Agricultura, Ganadería, Pesca y Alimentos - SAGPyA)“.
Изрезките се етикетират в съответствие с член 13 от Регламент (ЕО) № 1760/2000 на Европейския парламент и на Съвета (5).
Към информацията на етикета може да бъде добавено обозначението „Висококачествено говеждо месо“.
2.
букви в) и г) се заменят със следния текст:
„в)
6 300 тона обезкостено говеждо месо, класифицирано в кодове по КН 0201 30 00, 0202 30 90, 0206 10 95 и 0206 29 91 и съответстващо на следното определение:
„Подбрани изрезки, получени от млади бикове (novillo) или юници (vaquillona) в съответствие с определенията от официалната класификация на трупното месо от едър рогат добитък, създадена от Националния институт по месото в Уругвай (Instituto Nacional de Carnes - INAC). Подходящите за производство на висококачествено говеждо месо животни след отбиването им са били хранени изключително чрез водене на паша по пасища. Труповете се класифицират като „I“, „N“ или „A“, със слой мастни тъкани „1“, „2“ или „3“ в съответствие с споменатата по-горе класификация“.
Изрезките се етикетират в съответствие с член 13 от Регламент (ЕО) № 1760/2000.
Към информацията на етикета може да бъде добавено обозначението „Висококачествено говеждо месо“.
г)
5 000 тона обезкостено говеждо месо, класифицирано в кодове по К Н0201 30 00, 0202 30 90, 0206 10 95 и 0206 29 91 и отговарящо на следните определения:
„Подбрани изрезки, получени от млади бикове или юници, които след отбиването им са били хранени изключително чрез водене на паша по пасища. Труповете се класифицират като „B“ със слой мастни тъкани „2“ или „3“ в съответствие с официалната класификация на трупно говеждо месо, създадена от Министерството на земеделието, животновъдството и продоволствието на Бразилия (Ministério da Agricultura, Pecuária e Abastecimento)“.
Изрезките се етикетират в съответствие с член 13 от Регламент (ЕО) № 1760/2000.
Към информацията на етикета може да бъде добавено обозначението „Висококачествено говеждо месо“.“
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Прилага се за говеждо месо, за което има сертификат за автентичност, издаден след 1 януари 2007 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 ноември 2006 година.

Labels: 3
17
6